b"\n_START_ARTICLE_\nStalo Indijanci\n_START_PARAGRAPH_\nStalo (St\xc3\xb3:l\xc5\x8d, Halkomelem, Cowichan of Fraser River).- Zajedni\xc4\x8dko ime grupi bandi Cowichan Indijanaca, porodica Salishan, sa doonjeg toka Frasera u kanadskoj provinciji Britanska Kolumbija, to\xc4\x8dnije nastanjenih od Spuzzuma do njenog u\xc5\xa1\xc4\x87a. Danas se sastoje od 19 bandi koje se slu\xc5\xbebeno nazivaju St\xc3\xb3:l\xc3\xb4 Nation, od kojih se 2004. 8 bandi odvojilo pod imenom St\xc3\xb3:l\xc5\x8d Tribal Council.\n_START_SECTION_\nIme\n_START_PARAGRAPH_\nZna\xc4\x8denje imena Stalo Swantonu nije bilo poznato, a navodi se da dolazi iz jezika halkomelem koja dolazi iz rije\xc4\x8di St\xc3\xb3:l\xc5\x8d u zna\xc4\x8denju 'river' , odnosno ozna\xc4\x8davalo bi 'river people' . Sami Stalo Indijanci sami sebe su nazivali Halkome'lem, ali se zna\xc4\x8denje ne navodi Naziv Sa-chinco ('strangers'), dobili su od Shuswap Indijanaca.\n_START_SECTION_\nPovijest\n_START_PARAGRAPH_\nPrvi bijeli ljudi koji su vidjeli Stalo Indijance, po svoj su prilici bili \xc5\xa0panjolci koje 1592 dovodi gr\xc4\x8dki pomorac Juan de Fuca, ro\xc4\x91en na Kefaloniji. Za ne\xc5\xa1to vi\xc5\xa1e od 200 godina kroz njihovu zemlju pro\xc4\x87i \xc4\x87e i (1809) Simon Fraser \xc4\x8dije \xc4\x87e ime biti dano rijeci na kojoj su Stalo Indijanci \xc5\xbeivjeli. Sredinom 19. stolje\xc4\x87a Stalo dolaze pod utjecaj rudara, a poslije i stalnih naseljenika. Od 24 St\xc3\xb3:l\xc5\x8d bandi, 19 ih ih \xc4\x8dini St\xc3\xb3:l\xc5\x91 Nation, a 5 ih je samostalnih, osamostalili su se: Chehalis (St\xc3\xb3:l\xc5\x8d), Peters (St\xc3\xb3:l\xc5\x8d), Skwah, Union Bar (St\xc3\xb3:l\xc5\x8d) i Yale (St\xc3\xb3:l\xc5\x8d). U kasnom 20 stolje\xc4\x87u ima ih preko 3,800, od toga preko 1,800 na vlastitim rezervatima, preko 200 na rezervatima drugih plemena i preko 1,700 van rezervata. -Sredinom 2004. godine 8 bandi odvojilo se od St\xc3\xb3:l\xc5\x91 Nation, to su: Chawathil, Seabird Island, Shwx'o'hamel, Cheam, Soowahlie, Kwaw Kwaw A Pilt, Scowlitz i Kwantlen, koji danas tvore Sto:lo Tribal Council.\n_START_SECTION_\nEtnografija\n_START_PARAGRAPH_\nKultura Stalo Indijanaca pripada Sjeverozapadnoj obali, uklju\xc4\x8duju\xc4\x87i ribolov na lososa, klasno dru\xc5\xa1tvo sa poznavanjem ropstva i gradnju drvenih ku\xc4\x87a (longhouses) i ritualnu izolaciju 'ne\xc4\x8distih' djevojaka kod prve menstruacije."